elektroninnfangning
Store norske leksikon,Realfag,Fysikk,Kvantefysikk
Elektroninnfanging er en prosess hvor et atom, molekyl, ion eller en atomkjerne trekker til seg et elektron fra sine omgivelser og derved forandrer sin ladningstilstand.
Beskrivelse I kjernefysikken er elektroninnfangning en omdanningsprosess hvor kjerneladningen og atomnummeret avtar med en enhet på samme måte som ved positronutsendelse (se beta-henfall). Samtidig med at kjernen fanger inn et elektron, vil det alltid sendes ut et nøytrino fra kjernen.Prosessen kan representeres ved formelenp + e → n + νeHer representerer e et elektron, p et proton, νe et nøytrino og n et nøytron.Avhengig av hvilket elektronskall elektronet er hentet fra, for eksempel K- eller L-skallet, kalles elektroninnfangning i kjernen for K-innfangning, L-innfangning og så videre.Elektroninnfangning har betydning ved ladede partiklers nedbremsing i stoff, idet dette til dels foregår ved at partikkelen fanger inn og avgir igjen elektroner til atomene den passerer. Les mer i Store norske leksikon elektron kjernefysikk nøytrino